OpenLLM-France/wikimedia huggingface dataset:
# Latour-en-Woëvre

Latour-en-Woëvre és un municipi francès situat al departament del Mosa i a la regió del Gran Est. L'any 2007 tenia 61 habitants.

## Demografia
### Població

El 2007 la població de fet de Latour-en-Woëvre era de 61 persones. Hi havia 28 famílies, de les quals 8 eren unipersonals (8 dones vivint soles i 8 dones vivint soles), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 26 eren l'habitatge principal de la família i 4 estaven desocupats. Tots els 29 habitatges eren cases. Dels 26 habitatges principals, 24 estaven ocupats pels seus propietaris i 2 estaven llogats i ocupats pels llogaters; 2 tenien tres cambres, 10 en tenien quatre i 14 en tenien cinc o més. 20 habitatges disposaven pel capbaix d'una plaça de pàrquing. A 10 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Latour-en-Woëvre el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 8 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 4 |
| 8 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 8 |
| 8 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 41 persones, 31 eren actives i 10 eren inactives. De les 31 persones actives 29 estaven ocupades (18 homes i 11 dones) i 2 estaven aturades (1 home i 1 dona). De les 10 persones inactives 1 estava jubilada, 2 estaven estudiant i 7 estaven classificades com a «altres inactius».

### Activitats econòmiques

L'any 2000 a Latour-en-Woëvre hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Latour-en-Woëvre a l'INSEE.
* Évolution et structure de la population Fitxa amb el detall de dades de Latour-en-Woëvre a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tigranes (noble persa)

Tigranes Τιγράνης fou un noble persa de la família dels aquemènides que va dirigir les tropes dels medes a l'exèrcit de Xerxes I de Pèrsia que van envair Grècia el 480 aC.
Després de la derrota a Salamina, Tigranes fou nomenat comandant d'un exèrcit de seixanta mil homes destinat a garantir el domini persa a Jònia. L'esmenta Heròdot. (Herodotus, 7.62, 9.96-Z2.)
# Neoperla yaoshana

Neoperla yaoshana és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina: Henan.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Li, W., H. Wang & W. Lu, 2011. Zootaxa 2735:58,61-62.
* 1 2 Plecoptera Species File (Version 1.1/4.0) (anglès)

## Enllaços externs

* BioLib (anglès)
# Teodobert II

Teodobert II (586-612), va ser rei d'Austràsia des de l'any 595 fins a la seva mort.
A la mort del seu pare Khildebert II va rebre el regne franc d'Austràsia, les ciutats de Poitiers, Tours, Velai, Bordeus i Châteaudun, i els territoris de la Xampanya, l'Auvèrnia i l'Alamània Transjurana. El seu germà petit Teodoric II va heretar Borgonya.
En un primer moment la seva àvia Bruniquilda va controlar el govern dels regnes dels nets. La seva posició privilegiada a la cort d'Austràsia va acabar l'any 599 quan Teodobert, instigat per la noblesa local, la va fer exiliar. Bruniquilda es va refugiar a Borgonya amb Teodoric.
Aquell mateix any, Teodobert va entrar en guerra, i va ser derrotat a Sens. Aleshores els dos germans es van aliar contra el seu cosí Clotari II, obtenint una victòria a Dormelles, i obtenint una porció important de Nèustria (600-604). Però arribats a aquest punt els germans van tornar a enfrontar-se entre ells. Teodoric el va derrotar a Étampes, i va no va voler ajudar-lo quan el seu regne estava sent atacat per Clotari el 605. Teodobert patiria noves derrotes a mans del seu germà el 610 i el 612, fins que va ser desposat del seu regne i tancat en un monestir, on ell i el seu fill Meroveu serien assassinats per ordre de Bruniquilda.

## Vegeu també

* Dinastia merovíngia
* Cronologia de la història de França
# Servei Madrileny de Salut

El Servei Madrileny de Salut (SERMAS) és el cos responsable del sistema de serveis de salut pública a la Comunitat de Madrid. El SERMAS va ser creat el 2001, quan les funcions i els serveis proporcionats pel INSALUD a la regió van ser transferits.
El SERMAS és responsable de l'administració i provisió de serveis de cura de salut públics a la Comunitat de Madrid, i també de l'administració i implementació de programes per prevenció de malaltia, promoció de salut i rehabilitació.

## Xarxa d'hospitals

La xarxa d'hospitals del SERMAS inclou els següents centres: Ramón y Cajal, La Paz, 12 d'Octubre, San Carlos, Niño Jesús, Puerta de Hierro, Gómez Ulla, Infanta Elionor, La Princesa, Gregorio Marañón, Santa Cristina, Infanta Sofía, San José y Santa Adela, Rodríguez Lafora, Carlos III, Virgen de la Torre, Henares, Torrejón, Príncep d'Astúries, Fundación Alcorcón, Rey Juan Carlos, Móstoles, Fuenlabrada, Severo Ochoa, Getafe, Infanta Cristina, Infanta Elena, Sureste, Tajo, Virgen de la Poveda, El Escorial, Guadarrama i La Fuenfría.

## Referències

* ↑ Real Decreto 1479/2001, de 27 diciembre de 2001, sobre traspaso a la Comunidad de Madrid de las funciones y servicios del Instituto Nacional de la Salud. Ministerio de Administraciones Públicas. BOE. 28/12/2001; (311):50033-8.
* ↑ Funciones de la Dirección del Servicio Madrileño de Salud. SERMAS. 28/04/2015. Arxivat 2012-01-10 a Wayback Machine.
* ↑ «Memoria 2018. Servicio Madrileño de Salud.». Servicio Madrileño de Salud, 05-05-2019.
# Otakar Fuka

Otakar Fuka (Praga, 28 de desembre de 1936 - 22 de febrer de 2012) va ser un guionista, director i pedagog de cinema txec.
Es va graduar a la FAMU de Praga l'any 1960, però ja en aquella època va treballar alguns anys com a ajudant de direcció als Estudis Barrandov. A la dècada dels 60 també va treballar a Grècia durant un temps, però no es va convertir en director independent fins al 1971, quan va debutar amb Svědectví mrtvých očí.
A partir de 1980 va ensenyar com a professor ajudant a la FAMU de Praga i hi va treballar, entre altres coses, com a supervisor pedagògic professional durant el rodatge de pel·lícules de postgrau.

## Filmografia

* 1988 Piloti
* 1987 Černá punčocha
* 1984 Příliš velká šance
* 1983 Samorost
* 1981 Kam zmizel kurýr
* 1981 V podstatě jsme normální
* 1979 Pátek není svátek
* 1978 Pumpaři od Zlaté podkovy
* 1977 Zlaté rybky
* 1975 Mys Dobré naděje
* 1972 Akce Bororo
* 1971 Svědectví mrtvých očí
* 1970 Návštěvy
* 1958 Linka 515 - 42

## Referències

* ↑ Zemřel Otakar Fuka, autor knihy Rychlé šípy v televizi a pomocný režisér seriálu Záhada hlavolamu, a bohousek,cz

## Enllaços externs

* Otokar Fuka a fdb.cz
* Otokar Fuka a csfd.sk
* Otokar Fuka a Kinobox.cz
# Ovúlids

Els ovúlids (Ovulidae) són una família de gasteròpodes marins de l'ordre Littorinimoroha. Generalment són paràsits o depredadors. També s'anomenen falsos cauris.

## Hàbitat i ecologia

Els ovúlids són mol·luscs carnívors que s'alimenten de pòlips i teixits d'antozous (tal com fan els gèneres Cyphoma i Pseudocyphoma). Viuen i mengen coralls tous i gorgònies, i generalment són considerats com ectoparàsits d'aquests organismes colonials sèssils, als quals estan ancorats per un peu llarg i estret. Aquesta extrema especialització en el seu règim alimentari ha provocat importants modificacions morfològiques de la seva ràdula.

## Taxonomia

La família conté les següents subfamílies i els següents gèneres:
Subfamília Prionovolvinae Fehse, 2007
* Adamantia Cate, 1973
* Archivolva F. Lorentz, 2009
* Calpurnus Montfort, 1810<
* Carpiscula Cate, 1973
* Crenavolva Cate, 1973
* Cuspivolva Cate, 1973
* Dentiovula Hinds, 1844
* Diminovula Iredale, 1930
* Dentiovula dosruosa camuflada en un corall.Globovula Cate, 1973
* Habuprionovolva Azuma, 1970
* Lacrima Cate, 1973
* Primovula Thiele, 1925
* Prionovolva Iredale, 1930
* Procalpurnus Thiele, 1939Phenacovolva rosea a Timor Oriental.
* Prosimnia Schilder, 1925
* Pseudosimnia Schilder, 1925
* Rotaovula Cate & Azuma in Cate, 1973
* Sandalia Cate, 1973
* Serratovolva Cate, 1973
* Stohleroma Cate, 1973
* Testudovolva Cate, 1973
Subfamília Simniinae Schilder, 1925
* Cymbovula Cate, 1973
* Cyphoma Röding, 1798
* Dissona Cate, 1973
* Neosimnia Fischer, 1884 - synonym: Spiculata Cate, 1973
* Pseudocyphoma Cate, 1973
* Simnia Risso, 1826
* Simnialena Cate, 1973
Subfamília Ovulinae Fleming, 1828
* Calcarovula Cate, 1973
* Kurodavolva Azuma, 1987
* Ovula Bruguière, 1789
* Pellasimnia Iredale, 1931
* Phenacovolva Iredale, 1930
* Takasagovolva Azuma, 1974
* Volva Röding, 1798
* Xandarovula Cate, 1973
Subfamília Aclyvolvinae
* Aclyvolva Cate, 1973
* Hiatavolva Cate, 1973
* Kuroshiovolva Azuma & Cate, 1971
Sense subfamília assignada
* Aperiovula Cate, 1973
* Delonovolva Cate, 1973
* Subsimnia

## Referències

* ↑ «WoRMS - World Register of Marine Species - Ovulidae J. Fleming, 1822». [Consulta: 26 gener 2019].
* ↑ Heller, Joseph. Sea Snails: A natural history (en anglès). Springer, 2015-06-16. ISBN 9783319154527.
* ↑ Vayssière, A. Recherches zoologiques et anatomiques sur les mollusques de la famille des cypraeidés.. Marseille,: Imprimerie municipale,, 1923..
* ↑ Thiele, Johannes; Bieler, Rüdiger; Mikkelsen, Paula M. Handbook of systematic malacology /. Washington, D.C. :: Smithsonian Institution Libraries : National Science Foundation,, 1992. DOI 10.5962/bhl.title.46349.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 1967-, Lorenz, Felix,. The living Ovulidae: a manual of the families of allied cowries : Ovulidae, Pediculariidae and Eocypraeidae. Hackenheim: ConchBooks, 2009. ISBN 9783939767213.
* ↑ Lorentz, F. «Archivolva». Ovulidae.com, 28-05-2009. Arxivat de l'original el 2011-07-18. [Consulta: 1r gener 2010].
# Democràcia electrònica

L'anomenada democràcia electrònica (en anglès, electronic democracy), també democràcia digital o democràcia per internet, coneguda en anglès com e-democracy (e-DC), és l'ús de les TIC (informàtica, internet, computació mòbil i telecomunicacions) per crear espais de diàleg i reflexió social, accés a la informació de subjectes polítics (plans de treball, ideologia), exercici dels drets de participació política, i en la millora dels processos electorals en la relació entre ciutadans, subjectes polítics i institucions electorals.
És la democràcia que fa servir les noves tecnologies de la informació i els mitjans alternatius de comunicació per satisfer les seves necessitats en benefici de tots i per a millorar processos dins d'una república democràtica o democràcia representativa. És un desenvolupament polític que encara està en els seus inicis, i és un tema que genera molts debats i activitats en governs, grups cívics i societats d'arreu del món.

## Referències

* ↑ Hosein Jafarkarimi, Alex Sim, Robab Saadatdoost, Jee Mei Hee. «The Impact of ICT on Reinforcing Citizens' Role in Government Decision Making». International Journal of Emerging Technology and Advanced Engineering, 01-01-2014. [Consulta: 15 Dec 2014].

## Enllaços externs

* plataforma open source sobre E-democracy Arxivat 2018-08-12 a Wayback Machine.
* Council of Europe's work on e-Democracy
* Edc.unigue.ch Arxivat 2005-12-19 a Wayback Machine. - Academic research centre on electronic democracy. Dirigida per Alexander H. Trechsel.
* [ ICELE] - International Centre of Excellence for Local eDemocracy, un projecte internacional del Regne Unit; s'exploren eines, recursos, productes, recerca i aprenentatge sobre e-democracy.
* Institute for Politics Democracy and the Internet
# La Crosse (Virgínia)

La Crosse és una població dels Estats Units a l'estat de Virgínia. Segons el cens del 2000 tenia 618 habitants.

## Demografia

Segons el cens del 2000, La Crosse tenia 618 habitants, 263 habitatges, i 160 famílies. La densitat de població era de 205,7 habitants per km².
Dels 263 habitatges en un 27,4% hi vivien nens de menys de 18 anys, en un 35,7% hi vivien parelles casades, en un 21,7% dones solteres, i en un 38,8% no eren unitats familiars. En el 34,2% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,3% tenia menys de 18 anys, un 9,2% entre 18 i 24, un 27% entre 25 i 44, un 23,5% de 45 a 60 i un 18% 65 anys o més.
L'edat mediana era de 40 anys. Per cada 100 dones de 18 o més anys hi havia 80,5 homes.
La renda mediana per habitatge era de 24.643 $ i la renda mediana per família de 31.771 $. Els homes tenien una renda mediana de 23.611 $ mentre que les dones 17.813 $. La renda per capita de la població era de 13.532 $. Entorn del 9,8% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Crosse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- La Crosse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Tapacul alablanc

El tapacul alablanc (Scytalopus krabbei) és una espècie d'ocell de la família dels rinocríptids (Rhinocryptidae).

## Hàbitat i distribució

Habita boscos arbustius i selves d'alta muntanya als Andes del centre i nord del Perú.

## Taxonomia

És una espècie descrita fa poc temps, arran treballs molt recents. Ha estat considerat una subespècie del tapacul de la boirina (S. altirostris).

## Referències

* ↑ NK Krabbe, TS Schulenberg, PA Hosner, KV Rosenberg, TJ Davis, GH Rosenberg, DF Lane, MJ Andersen, MB Robbins, CD Cadena, T Valqui, JF Salter, AJ Spencer, F Angulo, et J Fjeldså. 2020. Untangling cryptic avian diversity in the High Andes: revision of the Scytalopus [magellanicus] complex (Rhinocryptidae) in Peru reveals three new species. Auk 137: 1-20
# Ordi (desambiguació)

«Ordi» té aquests significats:
* Botànica:
** Ordi
** Ordi palmell
* Geografia: riu Ordi
# Ovís

Ovís és un poble, actualment deshabitat, que pertany al municipi d'Areny de Noguera, a la Ribagorça (Aragó).
Situat a les faldes de la serra de Sis, les seves cases formen un únic carrer que va a parar a l'església.
Va formar part de l'antic municipi de Betesa. L'església romànica de Sant Joan és del segle xi apliada al XVI i al XVIII. Al 2018 es va redescobrir una nova església, també romànica, de la qual se'n desconeix l'advocació.

## Referències

* ↑ «Obís». Gran Enciclopedia Aragonesa. Arxivat de l'original el 19 de febrer 2014. [Consulta: 22 agost 2019].
* ↑ «Obís». despobladosenhuesca.com. [Consulta: 22 agost 2019].
* ↑ «Obís». ribagorza.com. Arxivat de l'original el 2 de febrer 2014. [Consulta: 22 agost 2019].
* ↑ «L'Arxiu Gavín col·labora en la descoberta d'una església romànica a Ovís (Areny de Noguera)». Arxiu Gavín, 16-08-2018 [Consulta: 22 agost 2019].
# Laberint (desambiguació)

«Laberint» té aquests significats:
* Laberint, camí enrevessat, de sortida difícil.
* Laberint (orella), òrgan de l'orella interna.
* Laberint (pel·lícula), film de fantasia de 1986 dirigit per Jim Henson on hi apareixia David Bowie.
# Trichomycterus spelaeus

Trichomycterus spelaeus és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 5,4 cm de llargària total.

## Distribució geogràfica

Es troba a Veneçuela.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* DoNascimiento, C., O. Villarreal & F. Provenzano 2001. Descripción de una nueva especie de bagre anoftalmo del género Trichomycterus (Siluriformes, Trichomycteridae), de una cueva de la Sierra de Perijá, Venezuela. Bol. Soc. Venezolana Espeleología v. 35: 1-13.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# The Uses of Literacy

The Uses of Literacy. Aspects of Working-Class Life és una obra del sociòleg i estudiós de la literatura anglès Richard Hoggart escrita el 1957, considerada com un dels pilars fundacionals dels estudis culturals, i molt important en el cànon dels estudis dels media. El propòsit de l'autor és analitzar la cultura de masses de la dècada de 1950 i els anys precedents i com ha repercutit en els costums de la classe obrera al Regne Unit. Com que el mateix Hoggart prové d'una família proletària del nord d'Anglaterra, bona part del que narra té una font bibliogràfica i un fort caràcter personal, alhora que hi utilitza anàlisis de pulp fiction, revistes populars, diaris, literatura d'entreteniment o d'altres imatges produïdes en massa (pin-ups, el cinema de Hollywood, els tabloides) com a fenòmens "forans" i "aliens" al vocabulari autòcton d'una comunitat donada, i els seus efectes en el llenguatge i la cultura. A partir d'un intent de definició de la classe obrera, va traçant una oposició de classes imaginada des de la cultura. Els "nosaltres" i els "ells" (them and us) que reflecteixen el llenguatge, els costums i les percepcions, A partir d'aquesta idea de separació cultural comença a analitzar l'àmbit cultural propi i allò imposat "des de dalt". Es tracta d'una crítica de la "massificació" i la publicitat de masses, entesa com a contrària a una cultura popular pròpia de l'estrat treballador, i un mitjà homogeneitzador. Hoggart adverteix de la desaparició de formes culturals del món urbà, destruïdes per l'empenta d'una incipient però poderosa cultura de masses.
Aquest llibre va iniciar un canvi de percepció sobre les nocions de cultura i classe social, i se l'ha destacat com iniciador d'un canvi en els paradigmes acadèmics. La idea que la cultura (part de la superestructura, en termes marxistes) és una àrea privilegiada per a la investigació de fenòmens polítics socials va rebre molta empenta arran de la publicació d'aquest llibre i d'altres que formen part dels inicis dels estudis culturals, com l'obra de Raymond Williams. Com indica John Corner en el seu estudi i preludi a una entrevista a Hoggart, la diferència entre tots dos autors es troba en el tipus d'anàlisi de la idea de cultura en relació a la societat obrera. Williams comença amb una interpretació històrica, que interroga sobre l'evolució dels vincles entre cultura, poder i societat, mentre que Hoggart s'introdueix en el funcionament del proletariat com a classe des del present i el passat immediat, al·ludint a estructures culturals pròpies que oposa a una cultura de masses que prové des de dalt.

## Referències

* ↑ «The Uses of Literacy by Richard Hoggart». [Consulta: 30 desembre 2017].
* ↑ «PDF». Arxivat de l'original el 2011-04-08. [Consulta: 11 febrer 2011].
* ↑ The Uses of Literacy: Aspects of Working Class Life (Chatto and Windus, 1957) ISBN 0-7011-0763-4. Postfaci de John Corner, pàgina 347.

## Vegeu també

* Culture and Society

## Enllaços externs

* UDL Arxivat 2007-06-27 a Wayback Machine.
# Sienes

Sienes és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 108 | 107 | 77 | 75 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].